section_heading: Ikonostasi u Hrvatskoj
paragraph_text: Veliki broj kvalitetnih ikonostasa sačuvan je u pravoslavni i grkokatoličkim crkvama Hrvatske. Najveći broj ikonostasa u Hrvatskoj nastao je između 17. i 20. stoljeća. Krajem 19. i početkom 20. stoljeća brojni su ugledni hrvatski slikari radili ikone za ikonostase: Ivan Tišov, Bela Čikoš Sesija, Celestin Medović, Ferdo Kovačević i drugi (u pravoslavnim parohijskim crkvama u Bjelovaru i Požegi, pravoslavnoj katedrali u Plaškom i grkokatoličkoj katedrali u Križevcima). Brojne ikonostase izveli su obrtnici zagrebačke Obrtne škole prema projektima Hermanna Bolléa, Vinka Rauschera, Stjepana Podhorskog i drugih arhitekata.